Näin maahanmuutto, opiskelijat ja herätys­liikkeet näkyvät syntyvyys­luvuissa – Laskuri kertoo, millaista kehitystä koti­kuntaasi ennustetaan

Vaikka Helsinki kuuluu muuttoliikkeen voittajiin, vuonna 2040 sielläkin syntynee jo vähemmän ihmisiä kuin kuolee. Millaiset tekijät alueellisiin syntyvyyslukuihin vaikuttavat?

Lastenvaunuja parkissa Helsingin keskustakirjasto Oodin ulkopuolella kirjaston avajaisten toisena päivänä 6. joulukuuta 2018.­

Helsinki on yksi väestökehityksen harvoista voittajista seuraavien 20 vuoden aikana, kertoi Tilastokeskus maanantaina ilmestyneessä väestöennusteessa. Siellä ennustetaan vuonna 2040 syntyvän 163 lasta enemmän kuin kuluvana vuonna, mikä tarkoittaisi vajaan kolmen prosentin kasvua.